Heimon aikajana

## Matkan alkuvaiheet

### Näyt (Lopputalvi 2114)

**Karhu** on omien sanojensa mukaan nähnyt näyn suoraan Äiti Maalta, jossa hän käskee heimoaan menemään kohti etelään, koska siellä on lämpimämpiä alueita, joissa heimo voi asustaa ja levittää Äiti Maan sanomaa. Karhu pyysi heimon vanhimmat, shamaanit, noidat ja tietäjät koolle. Jotta Karhun sanat voitiin vahvistaa, suoritettiin yhteinen rituaali, jossa kukin antoi henkimaailman viestin. Ennuste kävi, että seuraava talvi olisi hyytävän kylmä. Yhtään lasta heimoon ei enää syntyisi, ja heimo kuolisi sukupuuttoon ja kylmään. Mutta ennuste antoi myös toivoa siitä, että etelän lämmöstä löytyisi pelastus. Näyn jälkeen Karhu johdattaa heimonsa kohti etelään.

Näyistä tarkemmin Heimo ja sen uskomukset -sivulla.

### Matkan alku (Kevät 2115)

Heimon matka kohti etelää ja "Paratiisia" alkaa pohjoisesta Lapista.

####

#### Kuukkeli, mystinen nuorukainen isänsä kanssa

Eräänä iltana leirin laitamilla havaittiin kaksi hahmoa. Kun oltiin varmistettu, että heistä ei ollut vaaraa, tuotiin heidät leiriin. Heistä vanhempi oli riutunut, tuskin tajuissaan ja häntä kannatteli ilmeisesti hänen lapsensa.

Kuukkelin isä oltiin joskus tavattu kaupankäynnin merkeissä, ja hän kertoi suunnanneensa toisia metsänkävijöitä kohti havaitessaan loppunsa olevan lähellä. Hän kuoli yön aikana, ja kun aamu valkeni, oli Kuukkeli istumassa isävainajansa vierellä. Aivan kuin hän olisi vanhennut vuosikymmeniä yhdessä yössä? Heimo otti Kuukkelin matkaansa, auroineen päivineen. Vanhan tutun lasta ei sopinut jättää omilleen, etenkään tuon jälkeen.

#### Poro, Heimon matkan aikana mukaan joutunut shamaani

Heimon ohitettua rauniokaupungin, jota Poro oli tutkinut, pyydettiin manaamaan Kuukkelista pois demoneita. Poron tehtyä tämän ja havaittuaan jonkinlaista suurempaa hengellistä yhteyttä manattavaan, päätti tehdä Kuukkelista seuraajansa, ja kulkenut heimon mukana siitä eteenpäin.

#### Naali liittyy Heimon matkaan, Kemi (Maaliskuu 2115)

Naali on seurannut heimoa useita päiviä piilosta. Hän päättää viimein lähestyä heimoa. Västäräkki huomaa Naalin ensimmäisenä ja esittelee hänet heimolle. Naali on Västäräkille ja muutamille muille heimolaisille entuudestaan tuttu Naalin käytyä pariin otteeseen heimon kanssa kauppaa Lapissa. Vähitellen Naalista saadaan irti tieto, että hän on myös lähtenyt matkalleen Pohjois-Lapista henkien lähettämien näkyjen johdattamana. Näyssä on mainittu kohti Etelää matkaava joukko Pohjolan viisaimpia eläimiä, joiksi Naali on heimon tulkinnut.

#### Lepakko liittyy Heimon mukaan, Itä-Suomi (Huhtikuu 2115)

Lepakon esittelee heimolle Pupu. Lepakko viettää yön tarinoiden heimon kanssa, vaihtaen kuulumisia ja käyden pientä vaihtokauppaa. Keskustelujen aikana selviää, että heimo on suuntaamassa etelään. Lepakko kiinnostuu tästä ja tekee heimolle ehdotuksen. Lepakko voisi auttaa heimoa etelä-suomen halki ja järjestää tälle kyydin suuren veden yli siellä olevalle toiselle rannalle.

#### Kolme Joutsenta liittyy Heimoon, Järvi-Suomi (Huhti-toukokuu 2115)

Heimo kulkee Joutsenten-kylän läpi ja Vanha Joutsen, Valkea Joutsen ja Tuonen Joutsen liittyvät heimon matkaan.

## Heimon jakautuminen (Touko-kesäkuu 2115)

### Helsingin lähestyminen (Toukokuu 2115)

Heimo joutuu Helsinkiä lähestyttäessä yhä useammin raidereiden ja mutanttien hyökkäysten kohteeksi. Useat haavoittuvat taisteluissa ja pitkän matkan rasitukset lähestyvän talven alla näkyy myös sairauksina. Heimon moraali ja usko matkan määränpäähän horjuu.

### Helsinki (Touko-kesäkuu 2115)

Helsingin alue osoittautuu olevan täynnä mutantteja ja harvat paikalliset kutsuvat aluetta Hellcityksi. Rotta liittyy Lepakon esittelemänä heimon matkaan. Rotan tietojen avulla löydetään lautta, jonka avulla on mahdollista ylittää Suomenlahti.

### Jakautuminen (Touko-kesäkuu 2115)

Osa heimosta ja sen mukana liikkuneista päättää jäädä haavoittuneiden ja sairaiden kanssa taakse Suomeen perustaen pysyvämmän leirin. He lupaavat odottaa puoli vuotta viestiä eteenpäin jatkavilta kunnes lähtevät omille teilleen. Karhun johdatuksella eteenpäin jatkava valtaosa heimosta vanoo palaavansa hakemaan taakse jääneitä kunhan matkan määränpää on löydetty ja todettu turvalliseksi.

## Etelään jatkaneet (Kesä 2115-)

### Heimoneuvoston tehtävien siirto Kolmen Neuvostolle (Kesäkuu 2115)

Etelään jatkaneiden joukossa huomattiin pian, että jäljellä olevien heimolaisten keskuudesta ei löydy kaikista Laumoista tarpeeksi edustusta, jotta Heimoneuvostoa on järkeä kutsua koolle. Jäljellä olevat heimolaiset olivat liian epätasaisesti jakaantuneet Laumoihin ja monet heimon mukana kulkevista eivät edes kuuluneet heimoon. Niinpä päätettiin lakkauttaa Heimoneuvosto väliaikaisesti ja antaa sen tehtävät Kolmen Neuvostolle. Heimon johtajana pysyi edelleen Karhu, mutta hänen neuvostonaan toimi nyt Kolmen Neuvosto Heimoneuvoston sijaan. Heimoneuvosto päätettiin palauttaa toimintaansa kunhan heimo saisi joukkoihinsa täydennystä ja Laumojen tilanne tasoittuisi.

### Lepakon sokeutuminen, ent. Viron alue (Kesäkuu 2115)

Lepakko sokeutuu Suomenlahden ylityksen jälkeen. Saukko arvelee radioaktiivisuutta tai ympäristömyrkkyä ja yrittää hoitaa sokeutta tuloksetta. Heimo (Käki) antaa sokealle kirjastonhoitajalle uuden nimen, “Lepakko”. Kiivas keskustelu siitä, voiko heimo ottaa Lepakon mukaansa. Heimo ei ollut yksimielinen asiasta, mutta enemmistö haluaa pitää hänet mukana.

### Puolaan saapuminen (Heinäkuu 2115)

Heimo saapuu perille entiseen Puolan alueelle ja päättää levätä joitakin päiviä ennen uutta matkalle lähtöä.
Alueen raja on tuntematonta, eikä sitä erota muusta maailmasta. Siinä vaiheessa, kun kieli alkaa vaihtumaan liikennemerkeissä, Poro tajuaa, että olemme eri maassa, emme siinä vanhassa ilman rajoja meiningissä.

### OldTowniin saapuminen (Heinäkuu 2115)

Heimo saapuu OldTowniin ja perustaa kaupunkiin leirin. Valtaosa heimosta suhtautuu paikkaan mielenkiinnolla ja tutkii ja tutustuu alueeseen ja sen ihmisiin. Karhu vastustaa heimon ajatusta jäädä kaupunkiin ja sopeutua alueen oloihin. Karhun mielestä kaupunki ja sen asukkaat edustavat kaikkea sitä, jonka vuoksi jumalat hylkäsivät ihmiset ja menivät unille.

Heimon yhteisestä päätöksestä Karhu luopuu johtajan asemastaan ja kertoo lähtevänsä vuoden mittaiselle vaellukselle. Muu heimo päättää jäädä OldTowniin ja heimon uudeksi johtajaksi valitaan Käki. Käki luo liiton kaupunkia hallinnoivan tekoälyn, Igorin kanssa.

### Kotiutuminen OldTowniin (Syksy 2115)

Heimon kotiutuminen ja Käen liittoutuminen tekoäly-Igorin kanssa tuo tullessaan muutoksia heimoon. Sähkön ja sähkölaitteiden omaksuminen heimoon saa aikaan myös ulospäin näkyviä muutoksia heimossa. Igorin lahjana heimo vastaanottaa myös taidon korjata ja rakentaa itse parempia panssareita ja aseita.

Uusien heimoon liittyneiden tulokkaiden myötä Heimoneuvosto päätettiin palauttaa toimintaansa ja Kolmen Neuvosto palautettiin tavallisiin tehtäviinsä osana Tietäjien Laumaa. Heimon vakuututtua alueen turvallisuudesta aletaan puhua Suomeen taaksejääneiden hakemisesta etelään ja OldTowniin...

## Taaksejääneet (Kesä 2115-)

### Kesä ja syksy 2115

Taaksejääneiden joukkoon liittyy ajan mittaan lisää henkilöitä etsien turvaa rauhattomassa Etelä-Suomessa. Joukko löytää turvallisen matkan päästä mutanttien vainoamasta Helsingistä metsäaluetta, johon he perustavat leirinsä. He jättävät etelään jatkaneille merkkejä ja viestejä vihjeinä heimolaisten uudesta leirin sijainnista.

Suuri osa ajasta menee lääkkeiden valmistukseen, haavoittuneiden ja sairaiden hoitoon, sekä ruokavarojen hankintaan. Aika menee nopeasti, mutta on selvää jo loppukesästä, että lähestyvä talvi on oleva vaikea.

### Vuodenvaihde (Joulukuu 2115 - Tammikuu 2116)

Puoli vuotta on mennyt aikaa siitä, kun heimo jakautui. Vaikka eteenpäin jatkaneet vannoivat palaavansa hakemaan taaksejääneitä puolen vuoden kuluessa, ei heistä ole kuulunut vieläkään mitään. Talvi on erittäin raskas ja osa heikoimmista kuolevat vaativien olosuhteiden alla. Mutanttien ja raidereiden uhka on jatkuvaa ja heimon kaikki energia menee ainoastaan selviytymiseen. Yhä enemmän heimon parissa aletaan toivoa lähtöä turvallisemmille alueille, mutta päätetään odottaa vielä muutama kuukausi toivoen pahimman talven taittumista...

### Maalis-huhtikuu 2116 [Exodus]

Aikaa on kulunut yhdeksän kuukautta eikä eteenpäin jatkaneista ole vielä kuulunut sanaakaan. Heimo on joutunut hakeutumaan syrjäisemmille seuduille edes jonkunlaisen turvan perässä. Monet ovat kuolleet ja epätoivo on suuri.

### Maalis-huhtikuu

Heimo lähti yön selkään seuraamaan Käkeä, peläten samalla sekä aiemmin päivällä näkemiinsä raidereihin että mutantteihin törmäämistä. Turvallisen matkan päässä he kyhäsivät nopeasti leirin levätäkseen muutaman tunnin ja hoitaakseen päivän aikana loukkaantuneita. Levon aikana leiriin raahautui mies joka kutsui itseään Jaakoksi ja pyysi päästä matkalle mukaan, kertoen olevansa pakomatkalla paikallisen raiderijoukon kynsistä. Jaakon sallittiin jäädä sillä ehdolla että auttaa heimoa selviytymään joutomaassa. Matkaa jatkettiin
tällä kertaa maareittiä kiertäen Suomenlahden itäpuolelta, sillä reitti Helsinkiin
oli liian vaarallinen. Idässä olisi vähemmän uhkia hyökkäämässä kimppuun. Matka
tosin olisi pidempi, aikaavievämpi ja vaivalloisempi, edessä olisi neljän
kuukauden vaellus vain lyhyillä ruoka- ja lepotauoilla, seuraavan lähes puolen
vuoden aikana kukaan ei tulisi heimossa nukkumaan yli kuuden tunnin yöunia.
Heimo oli kuitenkin valmis lähtemään vaaralliselle matkalle. Kaikki tiesivät,
ettei jokainen heimolainen tulisi pääsemään hengissä perille. Lähtö oli
kuitenkin parempi kuin jääminen, jääminen tietäisi kaikkien heidän varmaa
kuolemaa…

### Toukokuu

Entisen Viron rajalla, reilu kuukausi liikkeellelähdön
jälkeen, havaitsivat edellä liikkuvat tiedustelijat isomman keskittymän
mutantteja. Niitä oli niin paljon, että nämä yksilöt olivat todennäköisesti
perustamassa kaupunkia, epämutanttimaiseen tapaan. Pöllö ja Leijona, kenelle entisen Viron pohjoisalueet olivat tuttuja, antoivat heimon metsästäjille neuvoja miten selvitä tästä mutanttien uhkasta.

Suunnitelmissa oli, että
metsästäjät muodostaisivat muutaman partion mutanttileirin ja lopun heimon
väliin, heimo kiertäisi pienen matkan päästä ohi, ja turvallisen välimatkan
saavutettuaan pysähtyisi odottamaan metsästäjät takaisin. Suunnitelma toimi ja
heimo pääsi turvallisesti ohi, pienessä ja pikaisessa leirissä he hetken
levähtivät odottaessaan. Tulta ei uskaltanut sytyttää, joten ruoka syötiin
kylmänä. Yksi ryhmä kerrallaan metsästäjät ja sotureina toimivat palasivat
pääjoukon luo, mutta yhtä joukkoa ei kuulunut, Haudankaivaja ja Ilves eivät
tulleet takaisin.

Aikaa kului ja koko ajan riski kiinnijäämisestä kasvoi. Ei
voinut enää odottaa, toiset seuraisivat perässä jos seuraisivat. Kukaan ei
olisi halunnut jättää tovereitaan ja perheenjäseniään jälkeen, mutta koko
heimoa ei voinut riskeerata. Matkan oli jatkuttava ja raskain sydämin heimo
rukoili jääneille suojelusta. Muutama heimolainen ja heimon mukana kulkenut
kokenut metsässäliikkuja jäi vielä etsimään kadonneita, luvaten pian kiirehtiä
perässä.

Matkan aikan Ronja opetti Natashaa tappelemaan ja piiloutumaan vähän kauempana leiristä, jotta tämä selviäisi omillaankin, eikä joutuisi aina pysymään leirissä. Yhden opetuskerran aikana Natasha kompastui ja löi päänsä pahasti. Sen jälkeen Natasha oli välillä paljon äkkipikaisempi ja hyvin outo..

Virossa heimon matkaan liittyivät myös Metso ja Mäyrä jotka olivat ilmeisesti yhdessä matkanneet Suomesta kohti OldTownia.

### Kesäkuu

Jos mahdollista etelässä maasto muuttui aina vain karummaksi. Missään ei kasvanut mitään ja palaneita puitakaan ei ollut
tarjoamassa suojaa. Päivisin aurinko porotti polttavan kuumasti ja öisin
jäätävä tuuli sairastutti monia. Jopa vahvimmat tunsivat olonsa heikoksi ja
heikot täysin voimattomaksi, erämaata ja aavikkoa tuntui jatkuvan iäisyyksiin.
Joskus taivaanrannassa näkyi joku kulkija, mutta isomman joukon huomatessaan
nämä selvästi muuttivat reittiään, jottei tiet risteäisi. Mutantteja tuli
vastaan melkein joka päivä yksin tai pieninä ryhmittyminä, taistelijat tosin
hädin tuskin enää selvisivät yhdestäkään mutantista yhdessä. Ne vähät panokset
mitä lähtiessä oli ollut olivat nyt lähes loppu, ruokaa sai juuri ja juuri sen
verran, että muisti miten ruokaa pitäisi pureskella ja syödä, vettä oli enää
kulauksia jokaista heimolaista kohden. Suurimmalla osalla oli usko jo loppunut
paremman paikan löytämisestä täältä alisten tasankoja muistuttavan maan
keskeltä, mutta he joko olivat valmiita vaikka vaeltamaan nääntymiseensä asti
heimonsa mukana, tai eivät uskoneet tarvikkeiden riittävän edes niin pitkälle,
että olisi järkeä kääntyä takaisinkaan.

Matkan jo aiemmin suorittaneet koittivat valaa uskoaan
heimoveljiin, ei olisi enää pitkästi. Kaikki tiesivät matkan olevan uuvuttava
ja pitkä, mutta se palkittaisiin moninkertaisella yltäkylläisyydellä!

### Heinäkuu 2116

Saapuminen Old Towniin. Viimeinkin perillä!